
ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД - Кмет на Община Крумовград


Относно: Одобряване на Годишен доклад за наблюдение на изпълнението на Плана за интегрирано развитие на община Крумовград 2021-2027 г. за 2024 г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Планът за интегрирано развитие на Община Крумовград за периода 2021-2027 г. /ПИРО/ е приет с Решение № 285/22.03.2021 г. на Общински съвет Крумовград и е със 7-годишен период на действие. Той е разработен в изпълнение на чл. 23 от Закон за регионално развитие (ЗРР) и чл. 19, ал. 1 от Правилника за прилагане на Закона за регионално развитие (ППЗРР). Във врзъзка с кандидатстването на община Крумовград по Интервенция „II.Г.6 - Инвестиции в основни услуги и дребни по мащаби инфраструктура в селските райони“ от Стратегически план за развитие на земеделието и селските райони на Република България за периода 2023-2027 г., ПИРО е актуализиран с Решение №270/18.02.2025 г. на Общинския съвет.
Планът за интегрирано развитие на община (ПИРО) Крумовград за периода 2021-2027 г. е основополагащ, стратегически, динамичен документ и важен инструмент при формирането и провеждането на устойчиво и балансирано местно развитие в посочената територия. Документът очертава средносрочната перспектива за икономическо, социално, инфраструктурно и екологично развитие на общината за период от седем години. ПИРО продължава традицията на общинските планове за развитие да определя бъдещото социално-икономическо развитие на общината. 
Съгласно чл. 72, ал. 2 от Правилника за прилагане на Закона за регионалното развитие изпълнението на заложените в плана мерки, инициативи и конкретни проекти за развитие  се отчитат чрез годишни доклади за наблюдение на изпълнението на Плана за интегрирано развитие на общината. Основа за изготвянето на докладите е информацията, която се събира чрез действащата в общината система за наблюдение и оценка на плана.

Целта на годишния доклад е да обобщи постигнатото през календарната година и да оцени доколкото ефективно и ефикасно е изразходван публичният ресурс, отчитайки социално-икономическата среда през съответната година, и при необходимост да отправи препоръки за предприемане на действия за корекция на процесите по планиране, програмиране и ресурсно осигуряване за развитието на общината.

Предмет на наблюдение и оценка на годишния доклад е постигането на заложените в ПИРО цели и приоритети както по отношение на финансирането, така и по отношение на постигнатия на напредъка по дефинираните индикатори за наблюдение. 
Съгласно чл. 22 от Закона за регионалното развитие кметът на общината „ръководи, организира и контролира дейността по изпълнението на плана за интегрирано развитие на общината“ в т.ч. „представя годишен доклад за наблюдение на изпълнението на плана за интегрирано развитие на общината за одобряване от общинския съвет“. Кметът е натоварен и с функцията да „осигурява публичност и прозрачност на плана за интегрирано развитие на общината, както и на действията по реализацията му“.
Годишният доклад се приема от общинския съвет по предложение на кмета на общината.
След приемането на доклада той се публикува на сайта на общината и се предприемат действия за осигуряване на неговата публичност и достъпност от всички заинтересовани лица. 

Предвид гореизложеното и на основание чл. 21, ал. 1, т. 12 и т. 24 от ЗМСМА, чл. 24, т. 4 във връзка с чл. 23 от Закона за регионалното развитие и чл. 72 от Правилника за прилагане на Закона за регионалното развитие, предлагам Общински съвет Крумовград да вземе следното
Р Е Ш Е Н И E :

1. Одобрява Годишен доклад за наблюдение на изпълнението за 2024 г. на Плана за интегрирано развитие на община Крумовград за периода 2021-2027 г., неразделна част от решението.
2. Възлага на кмета на община Крумовград да предприеме последващите действия съгласно закона.

ВНЕСЪЛ:_________/П/_________








                         (СЕБИХАН МЕХМЕД)

Изготвил:________/П/__________


           (Л. Караибрям)
Съгласували: 

                  __________/П/_______

         
        (инж. А. Хаджиев)

                  _________/П/________

                    (В. Пехливанова)

